ഏത് ദൗത്യവും വിജയത്തിലെത്തിക്കും ലോകഫുട്ബോളിലെ ഉരുക്കു വനിത ലോകഫുട്ബോളിലെ ഏറ്റവും ശക്തയായ ലോകഫുട്ബോളിലെയാണ് മാരിന ഗ്രാനോവ്സ്കായ. ഒത്തിരി വമ്ബന് താരങ്ങളെ ഇംഗ്ലീഷ് ക്ലബ്ബ് ചെല്സി ടീമിലെത്തിച്ചപ്പോള് ചരടുവലിച്ചത് എക്സിക്യൂട്ടീവ് ഡയറക്ടറായ ഈ 46 കാരിയാണ്. ചാമ്ബ്യന്സ് ലീഗ് ജേതാക്കളായ ഇംഗ്ലീഷ് ക്ലബ്ബ് ചെല്സിക്ക് നാടെങ്ങും അനവധി ആരാധകര് ഉണ്ട്. ജര്മന്കാരനായ തോമസ് ടുഷെല് പരിശീലകനായ നീലപ്പട സമീപകാലത്ത് സ്വന്തമാക്കിയത് ഒട്ടനവധി നേട്ടങ്ങളാണ്. റഷ്യന് ശതകോടീശ്വരന് റോമന് അബ്രമോവിച്ചാണ് ക്ലബ്ബിന്റെ ഉടമ. ക്ലബ്ബ് ഫുട്ബോളിലെ ട്രാന്സ്ഫര് വിന്ഡോ കാലത്ത് ഇപ്പോള് കാല്പന്ത് കളി ലോകം ചര്ച്ച ചെയ്യുന്നത് ഒരു റഷ്യന് വനിതയെക്കുറിച്ചാണ്. പേര് മാരിന ഗ്രാനോവ്സ്കായ. റോമന് അബ്രമോവിച്ചിന്റെ വിശ്വസ്തയായ മാരിനയാണ് ചെല്സി സമീപകാലത്ത് നടത്തിയ വമ്ബന് ട്രാന്സ്ഫറുകള്ക്കെല്ലാം ചുക്കാന് പിടിച്ചത്.കഴിഞ്ഞ പത്ത് വര്ഷത്തിലേറെയായി ക്ലബ്ബ് ആസ്ഥാനമായ സ്റ്റാംഫോര്ഡ്ബ്രിജില് ഉണ്ട് ഈ 46 കാരി. തിയാഗോ സില്വ, എഡ്വാര്ഡ് മെന്ഡി, ഹക്കിം സിയെക്ക്, ബെന് ചില്വെല്, ടിമോ വെര്ണര്, കായ് ഹവേര്ട്സ്, റൊമേലു ലുക്കാക്കു തുടങ്ങി മിന്നും താരങ്ങളെ ചെല്സി അണിയിലെത്തിച്ചതിന്റെ സൂത്രധാര എക്സിക്യൂട്ടീവ് ഡയറക്ടറായ മാരിനയാണ്. ഇംഗ്ലീഷ് ക്ലബ്ബ് ഫുട്ബോളിലെ അയേണ് ലേഡി എന്നാണ് ഈ റഷ്യക്കാരിക്കുള്ള വിശേഷണം. ചെല്സിയുടെ വിജയ ഫോര്മുല മാറ്റിയെഴുതാന് മാരിനയ്ക്ക് സാധിച്ചു. 2014ല് റോണ് ഗൗര്ലെ വിരമിച്ച ഒഴിവിലാണ് പ്രധാന ചുമതലയിലേക്ക് മാരിന എത്തുന്നത്. ഏറ്റെടുക്കുന്ന ഏത് ശ്രമകരമായ ദൗത്യവും വിജയത്തിലെത്തിക്കാനുള്ള മാരിനയുടെ നയചാതുര്യത്തില് അബ്രമോവിച്ചിന് വിശ്വാസം നൂറില് നൂറാണ്. അതാണ് കഴിഞ്ഞ ഏതാനും വര്ഷങ്ങള്ക്കിടെ ചെല്സിയുടെ പരിശീലകര് പലകുറി മാറിയെങ്കിലും മാരിനയെന്ന മുഖ്യ ചുമതലക്കാരിയുടെ സ്ഥാനത്തിന് മാത്രം മാറ്റമില്ലാത്തത്. പ്രീമിയര് ലീഗ് സീസണ് കിക്കോഫായതോടെ മാരിനയും തിരക്കിലാണ്. കിരീടം തിരിച്ചുപിടിക്കാന് ലക്ഷ്യമിട്ടുള്ള ചെല്സിയുടെ അണിയറ നീക്കങ്ങള് വിജയത്തിലെത്തിക്കാന്, ഉറച്ച് തന്നെയാണ് ഈ ഉരുക്കു വനിത. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.